Source: http://docplayer.hu/1785630-Fogyasztovedo-alapitvany-heti-sajtoszemle-2014-11-het.html
Timestamp: 2018-05-27 18:37:34+00:00

Document:
Download "Fogyasztóvédő Alapítvány Heti sajtószemle 2014. 11. hét"
1 Fogyasztóvédő Alapítvány Heti sajtószemle hét Tovább javulhat a fogyasztók hazai védelme BG A kormány újraszabályozta a fogyasztók és a vállalkozások közötti szerződések részleteit, a cél, hogy a fogyasztók jogairól szóló európai parlamenti és tanácsi irányelvet átültessék a magyar szabályozásba. A rendelet június 13-án lép hatályba, hogy a vállalkozásoknak kellő idejük maradjon a felkészülésre. Az új szabályozás egyrészt egységesíti az üzleten kívüli, illetve a távol lévők között kötött fogyasztói szerződésekre vonatkozó szabályokat, másrészt javítja a fogyasztók védelmét az üzlethelyiségen kívül kötött szerződések és a távértékesítés esetén. A kormány az üzleten kívüli és a távol lévők közötti szerződések esetében a fogyasztót jelenleg is megillető indoklás nélküli elállási jog érvényesítésére kiszabott nyolc munkanapos határidőt 14 napra növeli. Az elállási jogról való tájékoztatás elmulasztása esetén az elállási határidő egy évvel nő. (Magyar Hírlap, március 10., hétfő, 10. oldal) Ajándék helyett átvágás Csapdába eshet az a fogyasztó, aki úgy hagyja magát becsapni a trükkös ügynökök által, hogy a termék megvásárlását csábító feltételekkel kínált kölcsönszerződés aláírásával vállalja. Soha többször foglalkoztunk már a termékbemutatókkal egybekötött utazásokon, egészségmegőrző céllal hirdetett programokon jellemző átverésekkel, olvasóink tucatjai panaszkodnak az újabb és újabb trükkökre. Akad, akit úgy vettek rá a távol-keleti gyártású, kétes minőségű háztartási gép megvételére, hogy miután nyeremény ígéretével szólították le az utcán, a saját otthonába invitálták meg egy rögtönzött árubemutatóra. Hiszékeny olvasónk gondolkodás nélkül dőlt be az agresszív stílusú ügynök érvelésének, így lett egy órán belül egy kétszázezer forintos víztisztító berendezéssel gazdagabb". Ehhez ráadásul egy olyan áruvásárlási kölcsönről szóló szerződést írt alá, amelyről a helyszínen ki sem derült, pontosan milyen feltételeket tartalmaz. A nyomtatványt ugyanis úgy írta alá, hogy azon nem volt feltüntetve a hitelt nyújtó cég, csupán az üzletkötő neve, ráadásul utóbb olyan példányát postázták ki neki a szerződésnek, amelyen jóval magasabb kamat szerepelt, mint amiről a vásárláskor szóban tájékoztatták. Ez tipikusan a megtévesztés esete, hiszen a hitelszerződésbe a szóbeli ajánlattól eltérő feltételek kerültek. Ebben az esetben a becsapott vásárló írásban támadhatja meg a szerződést, és ha bizonyítani tudja az átverést; a-megállapodás érvénytelenné válik. Sokba kerülhet a termékbemutatón felvett hitel, erre figyelmeztetett a napokban a Magyar Nemzeti Bank. Az árubemutatóval egybekötött termékértékesítők gyakran közvetítők által nyújtott, azonnali fogyasztási kölcsönt kínálnak a helyszínen, az ilyen hitel felvétele azonban a pénzügyi felügyeletet is ellátó jegybank szerint kockázatos. A tapasztalatok szerint gyakori, hogy az ingyenes ebéddel vagy ajándékkal vonzóvá tett árubemutató végén a fogyasztók érzelmi alapon döntenek egy-egy termék megvásárlásáról. Gyakran azonban nincs annyi megtakarításuk, hogy-képesek legyenek megvásárolni a terméket, ezért igénybe veszik a helybe hozott pénzügyi közvetítőket. Ilyenkor a fogyasztó kockázata kettős:
2 nem biztos, hogy vállalni tudja a törlesztést, másrészt pedig nincs választása a különböző kölcsönkonstrukciók között. Az is gyakori, hogy az úgynevezett kamatmentes hitel csak bizonyos feltételekkel az, aminek hirdetik. Például csak három-hat hónapon belüli visszafizetés esetén vagy csupán a kölcsön egy részére nem kell fizetni a kamatot. A közelmúltban ajánlást fogalmazott meg a fogyasztóvédelemben egyre nagyobb szerepet betöltő békéltető testületek budapesti központja is. A testületnél például arra is panaszkodnak a fogyasztók, hogy a termékbemutatókon legtöbbször kis értékű ajándékokat, például termékmintákat ajándékoznak számukra a szerződéskötés előtt, amely miatt sokan már eleve lekötelezettnek érzik magukat a kereskedőkkel szemben. Előfordult olyan eset is, hogy közvetlen a szerződéskötés előtt kínálták szeszesitallal a fogyasztót, márpedig ennek fényében megkérdőjelezhető a vásárlásra irányuló akarat. Legfőbb tudnivaló, hogy az ilyen, úgynevezett üzleten kívül kötött szerződés esetén a fogyasztó indokolás nélkül elállhat a szerződéstől nyolc munkanapon belül. Ez azonban a gyakorlatban csak akkor kivitelezhető, ha a vállalkozás tényleg létezik. Az elállási szándékot minden esetben írásban, igazolható módon kell jelezni a kereskedőnek, például faxon vagy tértivevényes levélben. A Budapesti Békéltető Testület szerint ezzel együtt elengedhetetlen, hogy aláírás előtt gondosan olvassuk el a szerződést vagy a kölcsönigénylést, és minden dokumentumból kérjünk egy példányt. Amennyiben valótlan a szerződéskötés helyére, idejére vonatkozó bejegyzés, ne írjuk alá a papírt, máskülönben nem gyakorolható indokolás nélkül az elállási jog. Az is tipikus, hogy elállás esetén a szervező cégek kikötik egy nagyobb összeg (gyakran a vételár húsz-harminc százalékának) kifizetését, kötbér címén. Ez azonban nem jogszerű, vagyis nem kell fizetnünk azért, mert jogszabályi határidőn belül meggondoljuk magunkat, és nem tartunk igényt a termékre. (Magyar Nemzet, március 8., szombat, 17. oldal) Az online játékokkal is trükköznek Bár fizetés nélkül letölthetők, mégis kellemetlen meglepetést okozhatnak az ingyenesnek hirdetett online játékok. A területen olyan sok a visszaélés, hogy uniós szintű fellépés várható, hiszen a legnagyobb veszélynek a gyerekek, pontosabban szüleik pénztárcája van kitéve. A különböző ingyenes mobilalkalmazások rohamos terjedésével egyre nagyobb piaci súllyal bír az ezeken keresztül végrehajtott vásárlás. A Distimo elemzőcég adatai szerint 2011-ben az Egyesült Királyságban, Németországban, Franciaországban, Olaszországban, Spanyolországban, Hollandiában és Belgiumban a fogyasztók összesen 16,5 milliárd eurót költöttek online játékokra. Az alkalmazáson belüli vásárlásokból származó bevételek 2012 és 2013 között egyedül Németországban a duplájukra növekedtek, elérve a 240 millió eurós értéket. A fogyasztók közül több mint egymillióan 10 és 19 év közötti gyerekek, illetve tinédzserek. Komoly gondot okozhat ugyanakkor, ha az üzlet a fogyasztók megtévesztésével, bizalmukkal való visszaéléssel jön létre, ami különösen az online játékok terén sajnálatos módon igen jellemző. Mint arra a Nemzeti Fogyasztóvédelmi Hatóság (NFH) felhívta a figyelmet, az internetes játékok uniós piaca jelenleg több mint 50 százalékban olyan applikációkból áll, amelyeket ingyenesként" reklámoznak, miközben e játékok használata gyakran von maga után - időnként igencsak költséges - vásárlásokat. A fogyasztók sokszor nincsenek teljes mértékben tisztában azzal, hogy pénzt adnak ki valamire, mivel az összeg automatikusan a hitelkártyájukra terhelődik. A gyermekek különösen ki vannak szolgáltatva az ingyenesen letölthető, ám nem ingyenesen játszható játékok használatával összefüggő veszélyeknek. A fogyasztókat megkárosító jelenség olyan méreteket öltött az elmúlt években, hogy az Európai Bizottság ellenlépésekre szánta el magát: a testület a nemzeti jogérvényesítő hatóságok és a jelentősebb technológiai vállalatok képviselőivel tartott egyeztetést nemrégiben azzal a céllal, hogy az ügyeskedést visszaszorítsák.
3 A nemzeti szakhatóságokhoz érkezett panaszok alapján a testület azt tűzte ki célul, hogy az ingyenesként reklámozott játékok ne téveszthessék meg a fogyasztókat a ténylegesen felmerülő költségek tekintetében, valamint ne buzdíthassák közvetlenül a gyermekeket különféle, a játékhoz tartozó tételek megvásárlására. A várható intézkedésekkel azt is el kívánják érni, hogy a fogyasztók kapjanak megfelelő tájékoztatást a fizetési feltételekről, és hogy vásárlás ne jöhessen létre a fogyasztók kifejezett hozzájárulása nélkül. Az ügyel kapcsolatban Neven Mimica fogyasztópolitikai biztos kifejtette: a fogyasztóknak és különösen a gyermekeknek megfelelőbb védelemre van szükségük az alkalmazáson belüli vásárlásokból eredő, előre nem látott költségekkel szemben. - A nemzeti jogérvényesítő hatóságok és a bizottság tárgyalásokat folytat az iparág képviselőivel arról, hogyan lehet megoldani ezt a problémát, amely amellett, hogy anyagi károkat okoz a fogyasztóknak, a piac hitelességét is alááshatja - fogalmazott a területért felelős biztos. (Magyar Nemzet, március 8., szombat, 17. oldal) Tartalékolásra ment el az OTP profitja Felére esett tavaly az OTP eredménye, amit a rendkívüli tartalékképzés és a kirívóan magas korrekciós tételek vittek el. A fontosabb piacokon továbbra sincs hitelaktivitás, így jelentős profitdriver egyelőre nem látszik. Az idei évet illetően egy megkérdezett elemző két fontos dolgot említ: egyfelől bizonytalanságot továbbra is a tartalékképzés jelenthet, számíthatunk rá, hogy hullanak még ki csontvázak a szekrényből, főleg a magas kockázatú ám lassuló hitelezéstől szenvedő orosz piacon, másfelől Ukrajnában keletkezhetnek még komoly veszteségek. A bankrészvény pénteken eséssel reagált a megjelent számokra, reggel négyszázalékos mínuszban is volt az árfolyam, majd délután 2,3 százalékkal csütörtöki értéke alatt, 3862 forinton zárt. Felére esett tavaly az OTP eredménye, amit a rendkívüli tartalékképzés és a kirívóan magas korrekciós tételek vittek el. A fontosabb piacokon továbbra sincs hitelaktivitás, így jelentős profit-driver egyelőre nem látszik, viszont jó hír, hogy a bank konzervatív politikájának köszönhetően a rossz hitelek fedezettsége rekordmagas. Gerőcs Tamás Mintegy felére esett tavaly az OTP-csoport konszolidált IFRS szerinti eredménye a 2012-es évhez képest, a tavalyi utolsó negyedévben pedig 75 százalékos volt a korrigált adózás utáni profitcsökkenés. Éves szinten az elemzők által várt 79 milliárd forint helyett csupán 64,1 milliárdos adózott eredmény jött össze, míg az utolsó negyedévben a korrekciós tételek és a társasági adó szinte teljesen elvitte az adózás előtti eredményt, ami 14,4 milliárd forint lett. A korrekciós tételek 9,2 milliárdot, a társasági adó pedig 3,77 milliárdot emésztett fel, így a nettó profit végül nem várt 1,4 milliárd forintra zuhant. Ilyen alacsony adózott eredményre jó ideje nem emlékezhetnek a befektetők, a bank közlése szerint ezért elsősorban a kockázati költségek jelentős megugrása, valamint a működési eredmény csökkenése volt okolható. A kiemelkedő, 82 milliárd forintos korrekciós tételt a bankadóból (30 milliárd forint volt az első negyedévben), ezen felül a 13 milliárd forint tranzakciós illetékből, valamint az ukrán leány harmadik negyedévben jelentkező goodwillleírásából tevődött össze - utóbbi 37 milliárdba került. A piac egyébként arra számított, hogy a maradék ukrán goodwillt az utolsó negyedévben leírja a bank, de mint azt Csányi Sándor, elnökvezérigazgató a sajtótájékoztatón elmondta: egyelőre nem érzik szükségét ennek a milliárdos leírásnak. A negyedik negyedévi 9,2 milliárd forintos korrekciós tétel így végül két elemből tevődött össze: a Gazdasági Versenyhivatal 3,2 milliárd forintos egyszeri bírságából, illetve a céltartalék-állományból eredménytartalékba történő jelentős tételátírás után befizetett 5,5 milliárd forint egyszeri költségvetési befizetésből. Érdekesebb, hogy a negyedévben rekordra ugrottak a kockázati költségek: 91,6 milliárd forintra, ami mintegy 25 milliárddal haladta meg az előző negyedévit, és szinte kizárólag a leánybankoknál kellett - részben módszertani változások miatt -
4 megemelni. Az egész éves céltartalékolás is jóval a várt szint fölé, 272 milliárd forintra nőtt, ami 7 százalékos emelkedést jelent a 2012-es bázishoz képest. A céltartalékolás nélküli és az egyszeri tételektől szűrt eredmény egyébként nem lett volna olyan rossz a banknál, sőt az elemzői várakozásokhoz közel alakulhatott volna. A bevételek például csoportszinten 844 milliárd forintról lényegében az elemzők által várt 865 milliárdra emelkedtek. A nettó kamatbevétel alig maradt el a konszenzus által jelzett 655 milliárd forinttól: 653 milliárd lett, a díj- és jutalékbevételek pedig 10 százalékkal, 166,9 milliárd forintra tudtak gyarapodni. Csoportszinten dübörög a mérlegalkalmazkodás, árfolyamszűrten a hitelállomány mintegy 1 százalékkal zsugorodott, különösen nagy mértékben Magyarországon (7 százalékkal) és Bulgáriában (2 százalékkal). Az árfolyamszűrt betétállomány tavaly 5 százalékkal nőtt (az utolsó negyedévben 4 százalékkal), amiből a magyar, a bolgár, a szerb és a román cégek is kivették részüket. A nettó hitelbetét mutató ezzel tavaly csoportszinten 5 százalékpontot javult, 89 százalékra, és bár a hitelzsugorodás miatt tavaly szinte végig emelkedett a 90 napon túli nem teljesítők aránya, az év végére a folyamat 19,8 százalékos NPL ráta mellett lassulásba kezdett. Az eredményszerkezeten belül az anyaországi piac súlya nőtt meg igazán, bár mind Magyarországon, mind külföldön esett a profit, a külföldiek hozzájárulásának aránya 49 százalékról 37 százalékra mérséklődött. A rekord hitelezési veszteségnek tudható be, hogy a vártnál ennyivel rosszabb lett az OTP negyedéves eredménye - mondja Réczey Zoltán, a Buda- Cash részvényelemzője, és hozzáteszi: a külföldi leányoknál, elsősorban az orosz, a román, a szerb és az ukrán piacon kellett céltartalékolásra rekordösszeget félretenni, ami lényegében elvitte a profitot. Az anyabanknál viszont nem emelkedett a tartalékolás, de itt is javult a fedezettség, amit a hitelportfólió csökkenése és egyben javulása eredményezett. Ez Réczey szerint jó hír, hiszen a fedezettségi szint az év végén az anyabanknál is iparági összehasonlításban kirívóan magas, 85,2 százalékos lett. A portfólióminőség lényegében minden leánybanknál javult. A céltartalékolási politika szigorítása nélkül a negyedéves eredmény a várt szinten (30 milliárd forint körül) alakulhatott volna - ezt erősítette meg a bank vezetősége is a gyorsjelentést követő sajtótájékoztatóján. Az idei évet illetően a szakember két fontos dolgot említ: egyfelől bizonytalanságot továbbra is a tartalékképzés jelenthet, mivel számíthatunk rá, hogy kihullanak még csontvázak a szekrényből, főleg a magas kockázatú ám lassuló hitelezéstől szenvedő orosz piacon, emellett Ukrajnában keletkezhetnek még komoly veszteségek. Másfelől a hitelaktivitás beindulása, főleg a magyar piacon csak nagyon perspektivikusan látszik kibontakozni, jó ideig eltarthat még a mérlegalkalmazkodás, addig pedig nincs ami erősíthetné a klasszikus banki hiteltevékenységet. Ez alól csak a vállalati szegmens a kivétel, ahol tavaly az OTP-nek sikerült látványosan piacot szereznie. Réczey szerint ez jó hír, bár azt is látni kell, hogy ez a terület kevésbé jövedelmező, mint például a lakossági- fogyasztói hitelezés, és mivel a kamatok maximálva vannak, az anyabanknál a negyedévben is jócskán mintegy 25 bázisponttal 4,29 százalékra szűkültek a marzsok. A bank közleménye szerint egyébként nem csak az NHP miatt, hanem a betéti marzsok is romlottak, vagyis a jegybanki kamatvágások is beették magukat a kamatbevételi sorba. Mindezeken túl az OTP gazdálkodására nézve a legnagyobb kockázatot változatlanul a devizahiteles probléma körvonalazódó idei rendezése jelenti, a Kúria vagy az Alkotmánybíróság esetleges kedvezőtlen döntése, illetve a kormány által kilátásba helyezett mentőcsomag akár az egész éves eredményt elviheti 2014-ben. Az orosz leánybank esetében kiemelendő, hogy változott a céltartalékolási módszertan, ezért negyedéves alapon 27 százalékkal magasabb kockázati költséget számolt el a pénzintézet - hangsúlyozzák az Equilor szakemberei. Szerintük a magyar anyabanknál tapasztalt portfóliójavulást elsősorban a problémás jelzáloghitel- állomány csökkenése okozta, részben a Nemzeti Eszközkezelőnek eladott fedezetekhez köthető megtérülések miatt. A brókerház elemzői úgy látják, hogy a gyorsjelentés elemei sokban előremutatók, de a piac elsősorban a gyenge nettó profitot fogja kiemelni az adatok közül, ami miatt újra a 3600 forintos szintek környékére eshet az OTP árfolyama. A részvény pénteken nagy forgalom mellett eséssel reagált a megjelent számokra, reggel négyszázalékos mínuszban is volt az árfolyam, majd délután 2,3 százalékkal csütörtöki értéke alatt, 3862 forinton zárt.
5 Az OTP Bank 40,6 milliárd forintot tett félre tavaly osztalékra, ami egy részvényre vetítve 147 forintos kifizetést jelent, amennyiben a közgyűlés is elfogadja a menedzsment javaslatát. Jelenlegi árfolyamon számolva 3.7 százalékos osztalékhozamra képes a bankpapír. (Napi Gazdaság, március 10., hétfő, oldal) Mire jó a vásárlók könyve? A vállalkozásnak harminc napon belül írásban válaszolnia kell Mi történik a panaszkönyvbe leírt vásárlói bejegyzésekkel? A vállalkozónak kell jeleznie, hogy érkezett panasz, vagy a fogyasztóvédelem munkatársai nézik át a könyvet? A vásárlók könyve (becenevén panaszkönyv) a kereskedővel szembeni panasztétel egyik legáltalánosabb eszköze. A vásárlók könyvének üzlettérben történő elhelyezésére, kezelésére, továbbá a válaszadási kötelezettségre vonatkozó előírásokat több jogszabály rendezi. A legfontosabb szabályok: az üzletekben jól látható és könnyen hozzáférhető helyen a jegyző által hitelesített, folyamatosan számozott oldalú vásárlók könyvét kell elhelyezni. A vásárlók ebbe bejegyezhetik az üzlet működésével, továbbá az ott folytatott kereskedelmi tevékenységgel kapcsolatos panaszaikat és javaslataikat. A vásárlót e jogának gyakorlásában megakadályozni, vagy befolyásolni tilos. A vásárlók könyvébe tett olyan fogyasztói bejegyzések, panaszok, amelyek az üzlet működésével, továbbá az ott folytatott kereskedelmi tevékenységgel kapcsolatosak, a fogyasztóvédelmi törvény szerinti írásbeli fogyasztói panasznak minősülnek. Ezt a vállalkozás a beérkezését követően 30 napon belül köteles írásban érdemben megválaszolni, és intézkedni annak közlése iránt, ha jogszabály eltérő válaszadási határidőt nem állapít meg. A panaszt elutasító álláspontját a vállalkozás indokolni köteles. Elutasítás esetén a vállalkozás köteles a fogyasztót írásban tájékoztatni arról, hogy panaszával mely hatóság vagy békéltetőtestület eljárását kezdeményezheti. Meg kell adni az illetékes hatóság, illetve a vállalkozás székhelye szerinti békéltetőtestület levelezési címét. Az írásbeliség követelményének levél, , távirat, távgépíró vagy telefax útján, továbbá bármely egyéb olyan eszközzel is eleget lehet tenni, amely a címzett számára lehetővé teszi a neki címzett adatoknak az adat céljának megfelelő ideig történő tartós tárolását, és a tárolt adatok változatlan formában és tartalommal történő megjelenítését. A vásárlók könyvébe tett bejegyzéssel kapcsolatosan a kereskedőnek a hatóság irányába nincs értesítési kötelezettsége, azonban a hatóság bármikor ellenőrizheti, hogy a válaszadási kötelezettségének határidőben eleget tett-e. A fogyasztóvédelem a jogsértés bekövetkezését követő három évig indíthat hatósági eljárást, így ezen ideig mindenképp megőrzendő a fogyasztónak küldött válasz. A hivatalbeli ellenőrzés mellett természetesen a válaszadás elmaradása vagy késedelme miatt az érintett fogyasztó is tehet bejelentést a fogyasztóvédelmi hatósághoz. (24 Óra, Békés Megyei Hírlap, Heves Megyei Hírlap, Petőfi Népe, Somogyi Hírlap, Tolnai Népújság, Új Dunántúli Napló, Új Néplap, március 7., péntek, 11. oldal) Új autóbuszok a fővárosban - a nap hírei Tavasztól 135 új autóbusz áll forgalomba a fővárosban és 10 környező településen. A járműveket a Budapesti Közlekedési Központ megrendelése alapján a VOLÁNBUSZ üzemelteti majd nyolc éven keresztül. A járatok továbbra is a BKK hálózati, menetrendi és tarifarendszerébe integráltan járnak majd. Az alacsony padlós, légkondicionált buszokon a FUTÁR utastájékoztató rendszer is segíti a
6 kényelmes utazást. Magyarország olyan Ukrajnát szeretne, amelyben az ott élő magyarok biztonságban érezhetik magukat - mondta a miniszterelnök az ukrajnai konfliktus miatt összehívott uniós csúcsértekezlet után. Orbán Viktor bejelentette, hogy még ebben a hónapban átadják a Szlovákiát Magyarországgal összekötő földgázvezetéket, amely január 1-jén száz százalékon kezd üzemelni, és lehetővé teszi, hogy Magyarország ne csak orosz földgázhoz juthasson hozzá. Nem tűzött ki árfolyamcélt a kormány - közölte a nemzetgazdasági miniszter egy budapesti konferencián. Varga Mihály azt mondta: az az optimális forintárfolyam, amely mellett a magyar gazdaság stabilan nő. Hozzátette: az a cél, hogy Magyarország olyan pályára álljon, ahol tartósan tud bővülni a foglalkoztatás, az államháztartási hiány 3 százalék alatt marad és csökken az államadósság. Közép-Európa egyik legjobban fejlődő és élhető városának nevezte a magyar fővárost a budapesti kormánymegbízott. Pesti Imre megerősítette: ebben az évben a meglévő négy kormányablak mellet még tizenegyet nyitnak meg, a következő évben a fővárosban már mintegy negyven lesz. Pesti Imre közölte azt is, hogy jelenleg Budapesten 54 kiemelt beruházás van folyamatban. Lezárult az ország legnagyobb csatornafejlesztési projektje Pest megyében. Az Érd- Diósd-Tárnok szennyvíztisztító telep kibővítése és korszerűsítése összesen 31 milliárd forintból valósult meg, ebből 25 milliárd uniós támogatás. Németh Lászlóné nemzeti fejlesztési miniszter a diósdi avató ünnepségen arról beszélt, hogy a beruházásnak köszönhetően az érdi térség 80 ezer lakójának válhatnak jobbá a hétköznapjai. Már több mint ezren keresték fel a rezsipontokat. Az ország húsz kormányhivatalában működnek, január 13-a óta. Minden érdeklődőt személyes tanácsokkal látnak el - mondta a rezsicsökkentések végrehajtásáért felelős munkacsoport vezetője. Németh Szilárd a Pest Megyei Kormányhivatal Fogyasztóvédelmi Felügyelőségén kialakított rezsipont bemutatásán közölte ezt. Az ország második legkeresettebb rezsipontja a Pest megyei.az ismert ügyvédet, Ruttner Györgyöt vették őrizetbe - erősítette meg a jogász védője. Jován László a részletekről nem beszélt. Bagoly Bettina, a Fővárosi Főügyészség szóvivője korábban az InfoRádiónak azt mondta: kihallgatták, majd őrizetbe vették azt a budapesti ügyvédet, aki a gyanú szerint 2010 és 2012 között többször kötött letéti megállapodást ügyfeleivel, majd az ügyvédi letétként átvett összegekkel, összesen mintegy 40 millió forinttal nem számolt el. A férfit különösen nagy értékre üzletszerűen és folytatólagosan elkövetett sikkasztással, valamint ügyvédi visszaéléssel gyanúsítják, kezdeményezték házi őrizetének elrendelését. Két vádlott felülvizsgálati indítványát elutasítva fenntartotta a korábbi jogerős ítéletet a 3 halálos áldozatot követelő West Balkán-ügyben a Kúria. A szórakozóhelyet működtetők és a rendezvényt szervezők, biztosítók közül 4-et foglalkozás körében elkövetett gondatlan veszélyeztetetés miatt ítéltek el jogerősen. Kettőt-kettőt 1 év 8, illetve 1 év 4 hónapos letöltendő szabadságvesztésre ítélt a Fővárosi Törvényszék, közülük ketten fordultak a Kúriához felülvizsgálati indítvánnyal. Ezt utasította most el a Kúria. Meghirdették a Magyar Termék Nagydíj pályázatot. 31 főcsoport 53 témakörében lehet nevezni május 16-ig. Az elismeréseket szeptember 3-án adják át. A 17. alkalommal kiírt pályázat célja, hogy a minőség és termékbiztonság elismerésén keresztül segítse a tudatos fogyasztói választást. Az idén az áruk és szolgáltatások megítélésénél kiemelt hangsúlyt kap az exportorientáció. Korán indult a pollenszezon. Az enyhe tél és a korai tavasz miatt már elkezdődött a fafélék virágzása. A mogyoró, az éger, a ciprus- és a tiszafafélék pollenszórása pedig már január óta tart - mondta az Országos Környezet-egészségügyi Intézet megbízott főigazgató-helyettese. Páldy Anna hozzátette: legnagyobb mértékben a tiszafa ontja pollenjeit, de virágzik az éger, és a héten megkezdődött a nyárfa, valamint a fűzfélék virágzása is.a nemzeti parkokat népszerűsítő kampány indul. Rácz András, környezet- és természetvédelemért felelős helyettes államtitkár elmondta: a jövőben egységes arculattal, közös logóval jelenik meg Magyarország tíz nemzeti parkja, amelyekről bemutató kiadványokat is közzétesznek. Rácz András hozzátette: az állami természetvédelem mellett szükség van az együttműködésre civil kezdeményezésekkel. (inforadio.hu, március 7., péntek)
7 Ezt kötelező lesz cserélni - így változnak a szabályok Nem kell már azon bosszankodnunk, ha eltűnik a szöveg a számláról, ha pedig a termék három munkanapon belül elromlik, az eladó nem ajánlhat fel javítást, csak cserét. Ha egy fogyasztó a szavatossági vagy jótállási igényét akarja érvényesíteni, az érintett vállalkozásnak kötelező erről jegyzőkönyvet felvenni - egyebek mellett ez is szerepel a nemzetgazdasági miniszter rendelettervezetében, amely a kormány honlapján jelent meg. A jegyzőkönyvben rögzíteni kell a szerződéskötés időpontját és a hiba leírását is. A szerződés megkötését a fogyasztónak kell bizonyítania. Amennyiben a vállalkozás elutasítja a fogyasztó igényét, akkor köteles tájékoztatni őt arról, hogy a gazdasági kamarák mellett működő békéltető testületekhez fordulhat. A vállalkozás köteles a javítást vagy cserét 15 napon belül elvégezni, vagy mással elvégeztetni. Amennyiben a 15 nap eredménytelenül telik el, akkor a fogyasztó például visszakövetelheti a a vételárat. A rendelet az új Ptk.-val egy időben, március 15-én lép hatályba. A jövőben akár elektronikus dokumentumban is átadhatja az értékesítő vállalkozás a vásárló fogyasztónak a jótállási jegyet, a hőnyomtatott papírra nyomtatott blokkra nem is lehet rávezetni a jótállást, egyebek mellett ezt tartalmazza az a kormányrendelet-tervezet, amely a kormány honlapján jelent meg hívta fel a figyelmet a csütörtöki Ma Reggelben az Országos Fogyasztóvédelmi Egyesület szakértője. A hőpapír azért tűnik el, mert azon a szöveg egy idő után elhalványul, emiatt a vásárló elveszítheti a jótállást, ezért úgy kell átadni a garanciajegyet, hogy az a jótállási idő végéig olvasható legyen. Ha a vásárló nem kapja meg a garanciajegyet, de van fizetési bizonylata a vásárlásról, akkor azzal érvényesítheti a jótállást hívta fel a figyelmet Sárosi Veronika. A szöveg végére új melléklet is került azoknak a fogyasztási eszközöknek a felsorolása, amelyekre kötelező jótállást adnia a vállalkozásnak. A listára az eddigieken túl felkerültek például a kerti medencék és játékok, a riasztó- és jelzőberendezések, a sporteszközök, valamint a villanyárammal működő szépségápolási eszközök. A jogban a garancia és a kötelező jótállás azonos fogalmat fed de utóbbi kicsivel erősebb jog. Amikor elromlik az eszköz, az eladónak szavatosság esetében fél, jótállásnál egy évig kell bizonyítania, hogy a vásárló nem a rendeltetésének megfelelően használta, ezután fordul a bizonyítási teher. Az új rendelet megfogalmazza azt is, ha az adott termék három munkanapon belül elromlik, az eladó nem ajánlhat fel javítást, csak cserét. Az eladót eddig forgalmazóként jelölték a jogszabályok, ezentúl vállalkozás lesz a megnevezése. (hir6.hu, március 7., péntek) Egy kurzorgomb miatt a laptop (majdnem) elveszett Sándor barátnője kis híján bebukta a karácsonyi ajándékát, amikor egy beragadt kurzorbillentyű miatt visszavitték a laptopját az A4 Teamhez. A szervizben 3 hét után azt találták mondani, hogy jóváhagyták a cserét, de már kifutott a készülék, vásárolja le az árát. Cserét ugyan naiv ügyfél nem kért, és kifejezetten csak pont ezt a modellt kereste, úgyhogy felhívta a Dellt, akik szerint a CHSnél van a gépe és cserélik a billentyűzetét. Végül visszakapta a pénzét az A!-től, a laptopját pedig újra megvehette a CHS-től: Az én történetem még tavaly karácsonykor kezdőtött, az A4 Team Kft.-vel, amikor is a barátnőmnek szerettem volna laptopot venni ajándékba. Tekintettel a nemére és arra, hogy a szerelmem, a világ legszebb laptopját szerettem volna megvásárolni neki. Ugyanakkor a munkájából adódóan bitang erős számítógépre van szüksége, ígyhát hosszas, közel két hetes keresgélés után, úgy döntöttem, hogy a Dell Inspiron 5537-es típusú laptopját veszem meg, méghozzá csodálatos lila színben. Csatoltam egy képet is a készülékről, hogy lássátok, tényleg gyönyörű!
8 Szóval megkerestem a neten a boltot, ahol a legolcsóbban juthattam hozzá és bár csak pár ezer forint különbség volt a többi bolthoz képest, ez meggyőzött, hogy elkövessem életem baklövését és félrerakassak az A4 Team Kft-vel egyet a fent említett készülékből, december 23-ára. Ekkor még nem is volt semmi probléma, átvettem a notit, édesanyám segedelmével szépen be is csomagoltam és 24-én, annak rendje és módja szerint megajándékoztam vele a páromat. Mondanom sem kell, iszonyatosan örült neki, azt mondta, olyan, mint egy ékszerdoboz és alíg várta, hogy bekapcsoljuk. Nos, itt kezdődtek a problémák. Ha valaki telepített már számítógépet, akkor tudja, hogy először érdemes az úgynevezett BIOS beállításokat átnézni. Laikusoknak erről annyit kell csak tudni, hogy egy rendszer beállító felület, ahol az ember mindenfélét konfigurálhat. Hát a mi esetünkben erre nem került sor, ugyanis a gép folyamatosan a következő elemre váltott a képernyőn :( Kis keresgélés után megtaláltuk a hiba okát: a jobbra mutató kurzor mozgató, tudjátok, az a nyilas gomb, be volt esve és néha magától, néha pedig minimális érintésre megnyomódott, például amikor a mellette lévő gombra kattintottam és hozzáért az ujjam. Hát elmaradt a nagy katarzis, nem égett bele a Windows embléma a retinánkba és sajnos mit volt mit tenni, visszacsomagoltuk a számítógépet, majd az ünnepek után, 27-én az A4 Team-nél kezdtem a napomat. A boltban a srác megnézte a készüléket, felvette a jegyzőkönyvet és adott egy szerviz felvételi lapot, mondván, hogy majd értesítenek, ha elkészült. Itt kiemelném, hogy a szerviz felvételi lap alján külön le van írva, hogy a gyártói garanciával ellátott készülékek három napon belüli szervizelésével is ők foglalkoznak, tehát ne a gyártóhoz, hanem hozzájuk vigyük a készüléket. Telt-múlt az idő, majd január 4-én írtam egy t a címre, érdeklődvén, hogy mikorra készül el a számítógép. Erre azt a választ kaptam, hogy mivel a jobbra mutató kurzormozgató rövid holtjátéka fizikai sérülésre is utalhat, ezért az importőr bontási jegyzőkönyvet kért tőlük, mert ez nem biztos, hogy azonnali cserére jogosít és megjegyezték, hogy egyébként a gomb betölti a funkcióját és bár rövid a holtjátéka, szerintük működik. Sokan mondták már, hogy ne válaszoljon az ember dühösen, úgyhogy megfogadva a tanácsot, inkább vártam hátha jelentkeznek, majd közel egy héttel később, január 10-én újra rákérdeztem, hogy született-e már eredmény. Erre pár nap múlva sikerült annyit válaszolniuk, hogy másnap kapcsolatba lépnek az importőrrel és köszönik a türelmem. Szerintem mondanom sem kell, hogy három héttel karácsony után a szóban forgó türelmem már fogytán volt, azonban az igazi sokk másnap ért, amikor is a kedves "szervizes munkatárstól", az alábbi sorokat kaptam válaszul: Sikerült beszélnem ma az importőrrel és a szervizünkbe leadott DELL notebookra engedélyezték a cserét. Ez jó hír azonban sajnos időközben ez a termék kifutott, így típus azonos cserét már nem tudtak biztosítani, így cégünk a vételár (bruttó Ft) levásárlását tudja Önnek felajánlani egy más típusú notebookra vagy egyéb termékekre. Kérem írja meg részemre milyen terméket szeretne és intézem a beszerzését. Na itt eldurrant az agyam, már csak azért is, mert aki kicsit is jártas fogyasztóvédelmi ügyekben, az tudja, hogy a magyar jogban nem létezik a "levásárlás" fogalma, de még ha létezne is, akkor sem gondolhatják, hogy egy darab hibás gomb miatt az A4 Team tönkreteheti a karácsonyi ajándékomat! Miután igyekeztem elővenni a maradék béketűrésemet, visszaírtam nekik, hogy úgy gondolom, egy hibás gomb nem indokolja a készülék teljes cseréjét és legrosszabb esetben is a billentyűzet cseréjével megoldható a probléma. Próbálják meg ezt elérni a gyártónál! A történet egyik érdekes része, hogy erre az eddigiektől eltérő módon nem írásban, hanem telefonon kaptam választ, amikor is másnap felhívott az emlíett "szervizes munkatárs" és közölte, hogy sajnos a készüléket ők visszaküldték az importőrnek, sőt azóta már az importőr is visszaküldte és mivel a készülék már külföldön jár, azt visszaszerezni nem tudják. Hozzátette, hogy mivel én cserét kértem és ők cserét nem tudnak adni, ez a szokványos eljárás. Hiába magyaráztam neki, hogy nem kértem cserét és ez a szerviz bejelentő lapon sem szerepel, ő csak ezt tudta hajtogatni, így kissé dühösen ugyan, de szerintem még mindig teljesen diplomatikusan kártérítést követeltem, hangsúlyozván, hogy ez egy karácsonyi ajándék volt és több, mint három hete várunk rá, végül pedig elhagyták az ajándékomat. Erre egy teljesen váratlan fordulattal a srác átváltott egy abszolut flegma, lekezelő stílusra és közölte, hogy akkor perelhetek, de úgysincs semmi értelme, mert ők fogják megnyerni, de addig is évek fognak eltelni!
9 Nem tudtam már erre nagyon mit reagálni, úgyhogy elköszöntem és letettem a telefont, majd dühömben felhívtam a Dellt, hogy csináljanak valamit. Ekkor jött a történet második érdekes része! A kedves hölgy a telefon túloldalán elkérte a laptop gyártási számát és pár másodperccel később már mondta is, hogy a készülék jelenleg a CHS Hungary(!) Kft.-nál van és jelenleg új billentyűzetre várnak. Nahát gondoltam akkor hazudtak volna az A4 Team-nél? Gyorsan felhívtam a CHS-t és kiderült, hogy valóban náluk van a készülék és tényleg billentyűzetre várnak, de sajnos tőlük már jóváírást kértek, úgyhogy ők nem tudják visszaküldeni a boltnak, de várjak egy kicsit és bekapcsoltak valami zenét, amit ilyenkor szokás. Pár perc múlva, amikor már mondhatni minden reményt elvesztettem, a hölgy újra csatlakozott és elújságolta, hogy megbeszélték házon belül és arra jutottak, hogy amint elkészül a laptop, megvásárolhatom tőlük. Nagy örömömben nem is tudtam mit mondani, csak legalább háromszor megkértem őket, hogy biztosan tegyék félre nekem és tényleg ne adják el senki másnak :) Pár nappal később ben kértem az A4 Team szervizét, hogy erősítsék meg, amit telefonon állítottak. Öt nappal később, január 22-én egy hosszabb válasz keretében ismét, többször elismételve, aláhúzással kiemelve leírták, hogy én cserét kértem a jobbra mutató billentyű rövid holtjátéka miatt és leírták ismét, hogy az importőr is visszaküldte már a készüléket. Itt újra megjegyezném, hogy ebből semmi nem igaz! Ennek a levélnek a végén már egy számlaszámot kértek tőlem, melyre visszautalhatják a laptop vételárát, de úgy gondoltam, hogy erre nem fogok válaszolni, amíg a kezemben nincs a készülék a CHS-től, úgyhogy február 7-éig vártam. Ekkor a válasz levélhez csatoltam a címet is, melyen a weboldaluk szerint a panaszos ügyekkel foglalkoznak és leírtam a történettel kapcsolatos aggályaimat és mivel a laptopot egy családi vállalkozás lévén nem csak ajándékként, hanem munkaeszközként is nélkülöznünk kellett, kártérítést követeltem és kértem őket, hogy határozzanak meg egy időpontot, amikor az ügyet személyesen rendezhetjük. A levélre az azóta eltelt 1 hónap alatt sem méltattak válaszolni, azonban a rá következő héten megkeresték a cégünk számlaszámát, visszautalták a laptop árát és a sztornó számlát kommentár nélkül postázták számunkra. Azt tudni kell, hogy amennyiben egy cég nem küldi vissza 15 napon belül a számára elküldött számlát, úgy elfogadottnak kell tekinteni, tehát valószínűleg ezzel a "csellel" próbálták tisztára mosni magukat. Ezúton szeretném tehát üzenni nekik, hogy mivel az általuk elhagyott karácsonyi ajándék is megkerült és a pénzt is visszakaptuk, nem szeretnénk az időnket és ezáltak még több pénzt pazarolni pereskedésre, így a számlát elfogadtuk és bár ezzel jogilag tisztára mosták magukat, erkölcsileg nem. Emellett pedig gusztustalannak tartom, ahogy a vásárlóikkal bánnak, amilyen hangnemet megengednek maguknak és hogy még a panaszbejelentésre sem hajlandóak reagálni! Az imént meglátogattam a weboldalukat és örömmel láttam, hogy azóta kiírták, amit eddig elfelejtettek, miszerint három napon belül mindenképp cserére küldik a készüléket és amennyiben nem tudnak cserét adni, visszafizetik a vételárat. Ha korrektséget nem is, de legalább valamit tanultak valamit az esetből. Az én tanulságom pedig ebből az egészből az, hogy nem mindig az olcsóbb a jobb, de legalábbis hogy az A4 Team SOHA! További szép napot Nektek, (homar.blog.hu, március 7., péntek) Tévedésből tiltották be az e-cigit? Tévesen sorolta a Szócska Miklós vezette Egészségügyi Államtitkárság az e-cigaretta-patront a gyógyszertörvény hatálya alá tartozó termékek körébe derült ki a Budapesti II. és III. Kerületi Bíróság jogerős határozatából.
10 A pert indító kisvállalkozót 2012-ben bírságolta meg a Nemzeti Adó- és Vámhivatal (NAV), mondván: nem rendelkezett gyógyszer-forgalmazási engedéllyel a nikotinos patronok árusításához. A NAV ebben az egészségügyi államtitkárság, illetve az Országos Gyógyszerészeti Intézet (OGYI) korábbi állásfoglalására támaszkodott, amely szerint a termékre vonatkozik a gyógyszertörvény. A kisvállalkozó fellebbezett, mire a kerületi bíróság most jogerősen megsemmisítette az adóhivatal határozatát, kimondva, hogy az e-cigaretta árusítható az OGYI minősítése nélkül is, a vállalkozónak pedig visszajárnak a tavaly elkobzott patronok és az akkor kiszabott bírság is. A mostani döntést több, 2012-ben hasonló indoklással megbírságolt e-cigaretta-forgalmazó által indított eljárás előzte meg, ám a bíróságok azokban rendre az adóhatóságnak adtak igazat. A mostani esetben azonban a bíróság azon túl, hogy semmisnek nyilvánította a NAV határozatát, azt is leszögezte, hogy a nikotinos patron dacára annak, hogy a gyógyszerkönyvben is szereplő nikotint tartalmaz nem gyógyszer, ellentétben azzal, amit az államtitkárság 2012 tavasza óta állít. A bíróság azt is megállapította, hogy a hazai jogértelmezéssel szemben az unióban egy sor bírósági ítélet is egyértelműsíti, hogy az e-cigaretta patronja nem minősül gyógyszernek, így engedély nélkül forgalmazható. Az Egészségügyi Államtitkárság szerint azonban nem született precedensértékű döntés. Érvelésük szerint a bírósági döntések csak az adott, adóhatósági eljárásra vonatkoznak. Emlékeztetnek arra, hogy ugyanez a bíróság az e-cigarettáról egyszer már kimondta, hogy az valójában gyógyszer. Szerintük a gyógyszerré minősítés lehetőségét egyébként az elfogadás előtt álló új, dohánytermékekre és a kapcsolódó termékekre vonatkozó uniós irányelv tervezete is tartalmazza. Az mindenesetre aligha várható, hogy bármely e-cigaretta-forgalmazó a bírósági jogértelmezésre hivatkozva felbátorodjon és kitegye a nikotinos patront a pultra. Tavaly július óta a gyógyászati termék engedély nélkül történő forgalmazása bekerült a büntető törvénykönyvbe, így forgalmazójuk súlyos börtönéveket kockáztatna azzal, ha készpénznek venné a bíróság egyszeri, elvi döntését. "Az elektronikus kereskedelem tiszteletbeli nagykövetévé lehetne kinevezni Szócska Miklóst" ironizált az egyik megkérdezett e-cigaretta-kereskedő azon, hogy az államtitkár nyomására a NAV 2012 őszén razziák sorát folytatta le a forgalmazóknál, mire azok válaszul gyakorlatilag testületileg áttették működésük színterét az internetre. Mivel 2012-ben piaci becslések szerint százezren slukkoltak napi szinten az e-cigarettából, Szócska egy széles fogyasztói réteget vett rá az e-kereskedelem használatára. A forgalmazók ugyanis áttették székhelyüket Szlovákiába, Csehországba, ahol szabad az e-cigaretták árusítása, ráadásul az ottani alacsonyabb áfa miatt olcsóbban is tudják adni a terméküket. Arról pedig a piacon nem tudni, hogy a NAV számottevő mennyiségben lefoglalt volna ideérkező nikotinpatronos postai küldeményeket. A nikotinos patronok gyógyszerré minősítése praktikusan az e-cigaretta-forgalmazók ellehetetlenítését jelentette, mivel a notifikáció rendkívül költség- és időigényes eljárás. Következő lépésként Szócska 2012 szeptemberében a 444.hu információi szerint levelet írt Arnold Mihálynak, a NAV azóta elhunyt vámszakmai elnökhelyettesének, melyben tájékoztatta, hogy a gyógyszerengedély nélkül forgalmazott nikotinpatron "illegális termék". A NAV, majd a Nemzeti Fogyasztóvédelmi Hivatal (NFH) együttes fellépése nyomán összesen 19 helyszínen, 6,6 millió forintnyi terméket foglaltak le. Bár az első sajtókommünikék súlyos bírságokat is kilátásba helyeztek, azt pontosan nem tudni, hogy végül mennyit szedett be a NAV a cégektől, mivel a bíróságok rendre mérsékelték az első körben kirótt büntetéseket. Az ellenőrzések folytatódtak, a legfrissebb összesítés szerint a NAV munkatársai 2012 óta 51 esetben jártak el, összesen 56 millió forint értékű árut foglalva le, milliós bírságot kiszabva. (nol.hu, március 7., péntek) Németh: Nonprofit helyett "no profit"!
11 A rezsibiztos azt várja a tisztes hasznot zsebre tevő szolgáltatóktól, a lakosságnak biztosítsanak megfizethető energiát, profitjuk jelentős részét pedig forgassák vissza a minőség, a biztonság fenntartására. Az ország húsz kormányhivatalában felállított rezsipontokon még mindig a nehezen értelmezhető számlázásra, átláthatatlan számlaképre, a "láthatatlan" megtakarításokra panaszkodnak leginkább az emberek - mondta el a rezsicsökkentésért felelős munkacsoport vezetője a Ma reggelben. Németh Szilárd az M1 péntek reggeli műsorában hangsúlyozta: ha közérdekű bejelentés érkezik, akár egy számla alapján is, az felkerül a fogyasztóvédelmi hatósághoz, amely 90 nap alatt kivizsgálja, és írásban válaszol. Eddig már ezer olyan ügy van, amely vizsgálatot követel, de ennél jóval többen keresték meg a január 13-ával működő ügyfélszolgálatokat, ahol tanácsot is kaphat bárki - tette hozzá. A fideszes politikus cáfolta az önkormányzati tulajdonú nagykőrösi vagyonkezelő állítását, hogy a cég a rezsicsökkentés miatti kiadásnövekedés miatt került csőd közeli helyzetbe. Az önkormányzati tulajdonban lévő távhőszolgáltatók általában véve elavult technológiával, gyenge hatékonysággal dolgoznak, mindig pénzt kellett beléjük tolni, tavaly például 52 milliárd forintot pótoltak vissza így. Németh Szilárd szerint inkább arról van szó, hogy azok, akik ebből a rendszerből eddig kiválóan éltek, "vízfej menedzsmentet" tudtak fenntartani, most egyszerűen harcolnak a változások ellen. A kormány célja pedig egyértelmű: a cél, hogy a magyar családok, fogyasztók kapják a legolcsóbb energiát Európában, és ha ezt állami kézben lévő szolgáltatóval lehet elérni, így fogják teljesíteni a feladatot - hangoztatta Németh. Nem nonprofit szektorról beszélnek - hívta fel a figyelmet a rezsibiztos -, hanem "no profit"-ról, ami azt jelenti, a tisztes hasznot zsebre tevő szolgáltatóktól azt várják, a lakosság megfizethető energiát biztosítson, a profit jelentő részét pedig forgassák vissza a minőség és a biztonság fenntartására, és jusson k+f-re is. Németh Szilárd, aki a nemzetbiztonsági bizottságnak is tagja, így részt vett csütörtökön a testület zárt ülésén, ahol állítólag felmerült, hogy Szilvássy György minisztersége idején iratok tűntek el. A politikus utóbbit a műsorban megerősítette, a titkosított anyagok miatt zárttá tett ülés azonban arra kötelezi, nem mondhat többet, csak annyit: kiderült, Gyurcsány Ferenc korábbi állítása, hogy a belügyi tárcánál összekeverték az őszödi iratokat, egyszerűen nem igaz, és azt sem tudni, hogy teljes-e az az iratcsomag, amelybe a képviselők betekinthettek. Nonprofit_helyett no_profit.html (gondola.hu, március 7., péntek) Elfelejtettek futárt küldeni a hibás Lenovo tabletért Zolinak sehogysem sikerült rábírnia a TMX szervizt, hogy futárt küldjenek a hibás Lenovo tabletjéért: Budapesten az Allee-ban vásárolt Lenovo tablettel a garanciajegyen szereplő szervizekhez fordultam volna, mert az aksi fura dolgokat művelt. Néhány pesti címet megcélozva vagy egymásra mutattak vagy egy új budaörsi cégre, mert ők vették át a szervizelést, így a garanciajegyen szereplő cégeket ne is hívjam, rendben. Február 14-én már arról leveleztem a budaörsi céggel, hogy a futár eljön a készülékért, nem kell kimennem Budaörsre, de a mai napig nem hívtak, egyszer tudtam az ügyfélszolgálaton elérni valakit (hiába hagytam többször is üzenetet, nem hívtak vissza), aki azt ígérte, hogy másnap tuti felhív a futár, és elismerte, hogy az indulásnál voltak gondok. Ezek után egy hete megint semmi, így gyakorlatilag 3 hete próbálom elérni, hogy az áprilisban lejáró szerviz-határidőn belül foglalkozzanak a készülékkel (mi történik, ha közben lejár a garancia?), de már vissza se hívnak, nem is írnak :-( Róluk van szó: TMX Mobile Solution Szerviz Kft.
12 Ez így nagyon tré szolgáltatás, de nem tudom, mit szól ehhez a hazai Lenovo képviselet, mert az oldalaikon böngészve nem találtam infót arra vonatkozólag, hogy hova lehetne írni (az oldalon szereplő es számon előfizető nem kapcsolható), így maradt a Fogyasztóvédelem és a Homár... Majd kiveszek egy fél nap szabit, és kiviszem én Budaörsre a tabletet, hátha személyesen ügyfélnek érezhetem magam a szervizben. (homar.blog.hu, március 7., péntek) Követeléskezelőket vizsgál az MNB A Magyar Nemzeti Bank (MNB) felügyeleti hatósága átfogó vizsgálatot indított négy nagy követeléskezelőnél - tudta meg a Magyar Nemzet a felügyelettől. A lap szombati cikke szerint kiemelten vizsgálják, hogy a cégek betartják-e a felügyelet előírásait, azaz tisztességesen, a tartozás rendezésére vonatkozó összes lehetőséget, például az áthidaló lehetőségeket ismertetve, az agresszív fellépést mellőzve járnak-e el az ügyfelekkel szemben. Ezzel párhuzamosan másik két vizsgálat is folyik. Az egyikben egy követeléskezelő panaszkezelési munkáját vizsgálják, egy másikban pedig felvetődött annak a gyanúja, hogy tisztességtelen módszereket alkalmazott egy cég a tartozás behajtása érdekében. A vizsgálat során ennek a bejelentésnek a valódiságát igyekeznek tisztázni. III. Mfor.hu Pénzügyi Fogyasztóvédelmi Konferencia A fogyasztók legjellemzőbb panaszai közé tartozik, hogy vitatják a tőlük követelt összeg nagyságát. Sok esetben azt is nehezményezik, hogy a követeléskezelő nem válaszol a panaszaikra, a telefonon folytatott beszélgetésekről nem készül hangfelvétel, a szóbeli bejelentésről jegyzőkönyv. Így sok esetben nem tudják igazolni, hogy együttműködtek volna a tartozás kiegyenlítésében. Az is számtalanszor előfordul, hogy a követeléskezelő munkatársai késő este zavarják az ügyfeleket telefonhívásaikkal. Ennél is súlyosabb gond, hogy egyes cégek agresszíven lépnek fel, megfélemlítik az adósokat, kihasználják jogi járatlanságukat - írja az újság. (mfor.hu, március 8., szombat) Negyedmilliós csekket küldött az áramszolgáltató - pedig rendesen fizetett Hiába fizetett mindig időben, egy panaszosnak közel negyedmilliós számlát állított ki az áramszolgáltató. Íme, hogyan kerülheti el a hasonló kellemetlenségeket. Ön is mindig időben fizeti a számláit és úgy érzi minden kötelezettségének eleget tett? Így vélte az a panaszos is, aki Bács-Kiskun Megyei Kormányhivatal Fogyasztóvédelmi Felügyelőséghez fordult, miután közel negyedmillió forintos számlát kapott az áramszolgáltatótól - olvasható a Nemzeti Fogyasztóvédelmi Hatóság hírlevelében. Az ellenőrzés során megállapították, hogy a közel hét évvel (!) korábban felszerelt mindennapszaki és vezérelt (közismertebb nevén éjszakai áram) mérők számát felcserélve rögzítették az informatikai rendszerben. Ennek következtében az elosztói engedélyes a mindennapszaki merőre a vezérelt; a vezérelt merő tekintetében pedig a mindennapszaki árszabást jelölte meg a nyilvántartási rendszerében.
13 Így fordulhatott elő, hogy az áramszolgáltató az elmúlt években végig az alacsonyabb árú tarifán számolta el a mindennapszaki merő fogyasztási mennyiséget. Mivel erre az adminisztrációs hibára évekig nem derült fény, ezért fordulhatott elő, hogy tetemes összegű hátraléka lett az egyébként pontosan fizető fogyasztónak. Az ügyben hozott - még nem jogerős - határozatában a felügyelőség magas összegű fogyasztóvédelmi bírságot szabott ki, valamint megtiltotta a jogsértő magatartás folytatását, továbbá a vállalkozás üzletszabályzatában foglalt kötbér megfizetésére is kötelezte a jogsértő elosztói engedélyest. Az NFH a hasonló esetek érdekében az tanácsolja, hogy bár az adatrögzítésre és a nyilvántartási rendszerre a fogyasztónak nincs rálátása, érdemes időnként - legalább évente egyszer - áttekinteni a kiállított bizonylatot, illetve megvizsgálni, hogy a számlarészletező rovat milyen tételeket tartalmaz. A számlán ugyanis feltüntetik, hogy az adott mérőn milyen árszabáson számolták el a fogyasztást. Ez leggyakrabban 'A', amely a mindennapszaki árakat jelöli és évi 1320 kwh mennyiségig "A1 kedvezményes egy zónaidős", ezen felül pedig "általános egy zónaidős" a megjelölése. A társaságok a vezérelt 'B' árszabáson tüntetik fel. g_rendesen_fizetett html (Napi.hu, március 8., szombat) 12 évig tartotta vissza a bank az adós autójának törzskönyvét A devizahitelek problémája még mindig nincs megoldva, miközben a bankoknál elképesztőbbnél elképesztőbb dolgok történnek. Vajon a következő megtörtént eset csak a véletlen műve? Vagy lehet, hogy egy jól bevált, újabb banki taktika? A mit sem sejtő adós annak rendje és módja szerint visszafizette az autó vásárlásra felvett hitel teljes összegét és ezzel egyidejűleg a gépjárműre kötelezően előírt CASCO biztosítást is írásban felmondta. Ezzel tehát a bankkal kötött szerződése megszűnt. Mivel a gépkocsi a volt adós tulajdonát képezte, őt illette volna meg annak törzskönyve is, melyet a bank letétként őrzött. A törzskönyvet tehát a hitel szerződés megszűnésével egyidejűleg ki kellett volna adni a teljes hitelt visszafizető gépkocsi tulajdonos részére. Ezt 12 év várakozás követte, végül nem hiába - az üggyel kapcsolatos legfontosabb kérdéseket tisztázta a Dr. Kocsis Ildikó Ügyvédi Iroda vezetője a közleményében. Miért lényeges a törzskönyv? A törzskönyvvel lehet jogszerűen igazolni, hogy ki az autó tulajdonosa. Olyan ez, mint az ingatlanok esetén a tulajdoni lap. Minden gépkocsihoz egy törzskönyv tartozik, enélkül az autó nem adható el. A törzskönyv tehát az autó tulajdonosát illeti, elengedhetetlen ahhoz, hogy a tulajdonos a tulajdonosi jogait gyakorolni tudja. Jogszerűen tartja magánál a törzskönyvet a bank? A válasz nem mindig egyértelmű, hiszen az autó finanszírozások esetén két eltérő konstrukció található meg: a hitel illetve a lízing magyarázza az ügyvéd. A két konstrukció jogilag nem egy és ugyanaz, igen lényeges különbség van köztük. A hitel esetén a megvásárolt gépjármű már a vásárláskor az adós tulajdonba kerül, míg a lízingnél az autó a finanszírozó pénzintézet tulajdont képezi és annak csupán üzembentartója lesz az autót ténylegesen kiválasztó személy. Mivel lízing esetén a bank a tulajdonos, így a törzskönyv is őt illeti. A hitel azonban már más. Hitel esetén a törzskönyv a legtöbb esetben letétbe kerül a bankhoz. Ez a bank részére egy biztosítékot jelent, hiszen a tulajdonos adós a törzskönyv nélkül nem tudja eladni az autót. Így az biztosíthatja a bank által nyújtott hitel fedezetét. Ehhez azonban megfelelő szerződésre van szükség. Visszatartható-e a törzskönyv? Amíg jogszerű szerződés áll mögötte, a bankok jogosan tarthatják maguknál a törzskönyvet. A legtöbb esetben ezt a bank által kikötött vételi, vagy opciós jog jelentette. A bankok többsége
14 azonban a gépjármű törzskönyvét a vételi jog lejárta után sem szívesen adja ki a tulajdonosnak. Ez az eljárás azonban már nem biztos, hogy jogszerű. A hitelbiztosítéki nyilvántartás vezetése - III. Mfor.hu Pénzügyi Fogyasztóvédelmi Konferencia év várakozás a törzskönyvre A Dr. Kocsis Ildikó Ügyvédi Iroda nemrégiben egy hihetetlen esetben nyújtott segítséget az adósnak, aki valamennyi hitelét rendben visszafizette, mégsem kapta vissza az autója törzskönyvét. A bank a volt adós tucatnyi megkeresése ellenére sem volt hajlandó a törzskönyv kiadására, míg végül az ügyvédi iroda közbenjárására kénytelen-kelletlen beadták a derekukat és a törzskönyvet megküldték a jogi képviseletet ellátó Dr. Kocsis Ildikó Ügyvédi Iroda részére. A tanulság akár az is lehetne, hogy végül az igazság győz, még ha sokat is kell rá várni. l (mfor.hu, március 9., vasárnap) Európai irányelvek a magyar fogyasztóvédelemben Újraszabályozták a fogyasztók és a vállalkozások közötti szerződések részleteit A kormány újraszabályozta a fogyasztók és a vállalkozások közötti szerződések részleteit, a cél, hogy a fogyasztók jogairól szóló európai parlamenti és tanácsi irányelvet átültessék a magyar szabályozásba. Hirdetés A Magyar Közlönyben megjelent kormányrendelet június 13-án lép hatályba, hogy a vállalkozásoknak kellő idő álljon rendelkezésére a felkészülésre. A Közigazgatási és Igazságügyi Minisztérium (KIM) sajtóosztálya az MTI érdeklődésére közölte: az új szabályozás egyrészt egységesíti az üzleten kívüli, illetve a távollévők között kötött fogyasztói szerződésekre vonatkozó szabályokat, másrészt javítja a fogyasztók védelmét az üzlethelyiségen kívül kötött szerződések és a távértékesítés esetén, beleértve az online ügyleteket is. A kormányrendelet az üzleten kívüli és a távollévők közötti szerződések esetében a fogyasztót jelenleg is megillető indokolás nélküli elállási jog érvényesítésére kiszabott jelenlegi nyolc munkanapos határidőt tizennégy napra növeli. Emellett az elállási jogról való tájékoztatás elmulasztása esetén az elállási határidő tizenkét hónappal meghosszabbodik. A kormányrendelet előírja, hogy a vállalkozás köteles a szerződéskötés előtt a fogyasztót tájékoztatni az őt megillető kellékszavatossági és jótállási jogról olyan módon, hogy a fogyasztó számára világos legyen e két jog tartalma közötti különbség. A jelenlegi hazai gyakorlatban ugyanis sokszor problémát okoz a "garancia" kifejezés elterjedt alkalmazása, amely alatt a vállalkozások esetenként jótállást, máskor kellékszavatosságot értenek, ezzel könnyen félreérthető, nem kellően világos tájékoztatást nyújtva a fogyasztóknak. A kormányrendelet megtiltja, hogy a vállalkozások a telefonos ügyfélszolgálatot emelt díjas szolgáltatásként nyújtsák. (magyarhirlap.hu, március 9., vasárnap) Így lesz a kínai fokhagymából magyar termék
15 Egyre több magyar fogyasztó tartja fontosnak, hogy a gyártók megkülönböztető jelöléssel lássák el a hazai alapanyagokból, Magyarországon készült élelmiszereket. Ezeket a termékeket gyakran magasabb áruk ellenére a hazai fogyasztók általában előnyben részesítik vásárlásaik során a külföldi élelmiszerekkel szemben. A Vidékfejlesztési Minisztérium a közelmúltban rendeletben (Magyar termék rendelet) határozta meg az élelmiszerek jelölésén, megjelenítésén, illetve reklámozása során az élelmiszervállalkozások által önkéntesen használt megkülönböztető információk feltüntetésének feltételeit annak érdekében, hogy a fogyasztók megfelelő és egységes tájékoztatást kapjanak a termékek magyar eredetét illetően. A Magyar termék rendelet értelmében az élelmiszer-vállalkozók önkéntes megkülönböztető jelöléssel láthatják el termékeiket aszerint, hogy a rendelet előírásainak figyelembevételével az adott élelmiszer összetevői és a feldolgozás helye alapján mely kategóriába tartoznak. Ezen a linken letölthető a Vidékfejlesztési Minisztérium útmutatója az egyes önkéntes megkülönböztető megjelölések élelmiszereken történő használatáról szóló 74/2012. (VII.25.) VM rendelethez. Az említett rendelet a termék összetevőinek eredete, illetve a feldolgozás helyszíne alapján három kategóriát különböztet meg: A fogalmak elhatárolása Az egyes kategóriák a rendelet részleteinek ismertetése nélkül az alábbi fő ismérvek alapján határozhatók meg, illetve különíthetők el egymástól. A vonatkozó jogszabály értelmében azok az élelmiszerek nevezhetők "Magyar terméknek", amelyek teljes egészében magyar összetevők felhasználásával készülnek. "Hazai termék" jelölés abban az esetben tüntethető fel az élelmiszeren, ha annak gyártása során a felhasznált összetevők legalább 50 százaléka magyar. A "Hazai feldolgozású termék" jelöléssel ellátott élelmiszerek esetében az import összetevők aránya 50 százalék vagy ennél nagyobb mértékű. A feldolgozási folyamatnak azonban mindhárom esetben teljes egészében Magyarországon kell történnie. A Magyar termék rendelet alapján az élelmiszer-vállalkozóknak lehetőségük van - a magyar származás tekintetében terméküket tanúsító védjeggyel, védjeggyel, illetve egyéb ábrával, szlogennel ellátni. A tanúsító védjegyek használatát a "Magyar termék" Tájékoztatási, Minőségellenőrző Nonprofit Kft. (a továbbiakban: Nonprofit Kft.) engedélyezi, amennyiben a termék megfelel a Magyar termék rendelet előírásainak. A Nonprofit Kft. által engedélyezett tanúsító védjegyek mellett az élelmiszer-vállalkozások termékeik magyar származására utalhatnak egyéb védjegyekkel, ábrával és szlogennel is. A védjegy használatának engedélyezése Az engedélyezési eljárást a Magyar Termék Nonprofit Kft. szervezi. Annak a magyar vállalkozásnak engedélyezik a védjegy használatát, amelyik megfelel a tanúsítási szabályzatban foglaltaknak, teljesíti az előírt minőségi követelményeket. Ezt követően a Magyar Termék Nonprofit Kft. védjegy használatára vonatkozó szerződést köt a magyar vállalkozással, aki jogosult lesz a fenti védjegyek valamelyikének használatára. A Magyar Termék Nonprofit Kft. hivatalos oldala: Vizsgálati eredmények A tavalyi évben végzett témavizsgálat ideje alatt a területi felügyelőségek az ellenőrzött 249-féle élelmiszer közül 14-féle termék jelölésével kapcsolatban, továbbá 3-féle terméket népszerűsítő újsághirdetés vonatkozásában állapították meg, hogy azok alkalmasak a fogyasztók megtévesztésére, ami együttesen 7 százalékos kifogásolási arányt eredményezett. "Magyar termék" A Magyar termék rendelet alapján ellenőrzött 152-féle élelmiszer közül 8-féle termék jelölése vonatkozásában, továbbá 3 zöldség-, illetve gyümölcsféle reklámozása során állapítottak meg jogsértést a felügyelőségek. A feltárt szabálytalanságok több előrecsomagolt húskészítményt (szalámi, kolbász, főtt-füstölt tarja), kétféle tartósított élelmiszert (csemegekukorica-konzerv),
16 valamint üdítőitalt, extrudált kukoricapelyhet, tejfölt, illetve nem előrecsomagolt baromfihúst érintettek. Jogsértést a forgalmazás helyszínén elhelyezett figyelemfelhívó táblán, polccímkén, illetve ártáblán lévő jelölés, három esetben a "Magyar termék" jelölés jogosulatlan illetve megtévesztő használata miatt állapítottak meg a felügyelők. "Származási hely: Magyarország" A 97-féle nem előrecsomagolt zöldség, illetve gyümölcs jelölésének vizsgálata során 6 esetben került megállapításra, hogy a termékkel összefüggésben elhelyezett fogyasztói tájékoztatón a "származási hely: Magyarország" jelölést a forgalmazó nem jogszerűen tüntette fel. A feltárt jogsértések lédig (kimért, előre csomagolt) zöldségfélék forgalmazásával kapcsolatban merültek fel: (például padlizsán, fokhagyma, sárgarépa, saláta cukkini, illetve burgonya). Az ellenőrzés ideje alatt összesen 7 db fogyasztói beadvány érkezett származási hellyel kapcsolatos megtévesztő kereskedelmi gyakorlat gyanúja miatt. Az eljáró felügyelőségek a megtévesztő jelölés tényét ebből 5 esetben állapították meg. A beadványok alapján indult és jogsértés megállapításával zárult ügyek közül 4 eset a "származási hely" jelöléssel volt kapcsolatos, míg egy esetben a Magyar termék rendeletnek nem megfelelő jelölésre vonatkozott. (Mno.hu, március 10., hétfő) 15 millióra bírságolta a körmendi takarék vezetőjét az MNB A Magyar Nemzeti Bank 15 millió forint bírsággal sújtotta B. I. G.-t, a végelszámolás alá került körmendi takarékszövetkezet volt elnök-ügyvezetőjét a vezető állású személyek felelősségére vonatkozó jogszabályok súlyos megsértése miatt - olvasható a jegybank közleményében. A Magyar Nemzeti Banknak (MNB) a Körmend és Vidéke Takarékszövetkezetnél lefolytatott átfogó vizsgálata január 23-án a pénzügyi intézmény tevékenységi engedélyének visszavonásával, s végelszámolás elrendelésével zárult. Az MNB a kialakult helyzet kapcsán megvizsgálta B. I. G. személyes felelősségét is, aki az igazgatóság elnökének és ügyvezető igazgatójának posztját töltötte be a takarékszövetkezetnél május 20-tól november 5-ig, vagyis a felügyeleti biztosok kirendeléséig - olvasható a közleményben. A hitelintézeti törvény előírása szerint a pénzügyi intézmény igazgatóságának vezetői és tagjai felelősek azért, hogy a pénzügyi intézmény működése során a jogszabályi előírásokat maradéktalanul betartsa. III. Mfor.hu Pénzügyi Fogyasztóvédelmi Konferencia A jegybank vizsgálata során arra a következtetésre jutott, hogy a takarékszövetkezet korábbi elnök-ügyvezetője a pénzügyi intézmény irányítása során nem a vezető állású személyektől elvárható- a fokozott szakmai követelményeknek megfelelő gondossággal és szakértelemmel járt el. Emiatt az MNB 15 millió forint felügyeleti bírság megfizetésére kötelezte a korábbi elnökügyvezetőt. A szankció mértékének megállapításakor amely a jogszabály szerint e tényállás esetében 100 ezer és 20 millió forint közötti összegű lehet a jegybank a feltárt jogellenes cselekmények súlyát valamint azok számosságát mérlegelte. Az MNB a takarékszövetkezetnél megállapított jogsértések kapcsán ismeretlen tettes ellen feljelentést tett a nyomozó hatóságnál. _MNB.html (mfor.hu, március 10., hétfő)
17 Rekordbüntetésre számíthat a Google A végéhez közelít egy indiai trösztellenes vizsgálat, amit két éve indított a Google ellen a helyi versenyügyi hatóság. Feltételezik, hogy a Google visszaélt a piaci erőfölényével az internetes keresés és hirdetés területén. Ha a Google-t elmarasztalják, az indiai törvények szerint a büntetés mértéke elérheti a cég utolsó három üzleti évének átlagos árbevétele alapján kiszámított 10 százalékot. Mivel ez az átlag a cég esetében közel 50 milliárd dollár, így akár 5 milliárd dollár megfizetésére is kötelezhetik őket. Az eljárást 2012-ben indította egy fogyasztóvédelmi ügyekkel foglalkozó szervezet, a CUTS International, illetve az indiai matrimony.com. De mivel vádolják a Google-t? A fő vádpont szerint a Google úgy tervezte a Chrome böngészőt, illetve az Android és a Chrome OS operációs rendszereket, hogy azok a cég szolgáltatásai, főként a Google keresője felé tereljék a felhasználókat. A második vádpont szerint az így szerzett technológiai előnyt az online hirdetési piacon is hasznosították. Ezzel, és az ehhez hasonló trükkökkel hátrányos helyzetbe hozták a többi piaci szereplőt. A Google nem érzi magát vétkesnek, de együttműködik a versenyügyi hatósággal. A cég szóvivője megjegyezte, hogy a Google az Egyesült Államokban már átesett egy ilyen vizsgálaton, és ott megfelelőnek találták a cég viselkedését és tevékenységét. A Google kereskedelmi gyakorlatát az Európai Unió is vizsgálja; iparági szereplők kérésére több eljárás folyik ellenük. (Index, március 10., hétfő) A leginkább fogyasztóbarát biztosítót keresik Nagyban megkönnyítheti a biztosítóválasztást a fogyasztók számára "Az Év Fogyasztóbarát Biztosítója" szakmai díj, melyre idén már harmadik alkalommal pályázhatnak a biztosítók. Az elismerést közülük a legkiemelkedőbb fogyasztóbarát gyakorlattal rendelkezőnek ítéli majd oda egy független szakmai zsűri. A biztosítóváltás vagy biztosítóválasztás előtt álló ügyfelek így gondosan, szakértők által felállított rangsor alapján hozhatják meg döntésüket. Megkönnyítheti a biztosítóválasztás vagy váltás előtt állók dolgát "Az Év Fogyasztóbarát Biztosítója" pályázat, mely a legjobb szolgáltatást a legmagasabb színvonalon nyújtó cégek közötti rangsort állítja fel. A 2011-ben alapított, idén harmadik alkalommal meghirdetett díj lehetőséget teremt a lakossági ügyfelek és a biztosítási szektor közötti bizalmi viszony tovább-erősítésére, valamint a hazai ügyfélbarát biztosítási kultúra szakmai fejlesztésére és népszerűsítésére. A díj, amely esélyt ad az ügyfélbarát szervezeti mentalitás szakmai fejlesztésére, komoly előnyökkel jár a pályázók számára, ugyanis megismerteti az intézmények ügyfélbarát gyakorlatát a fogyasztókkal, ami növelheti az ügyfelek bizalmát az egyes intézmények felé. "Véleményem szerint pályázatunk is szerepet játszik abban, hogy a válság óta folyamatosan fejlődik a magyar biztosítók ügyfélbarát gyakorlata. A verseny résztvevői az előző évek tapasztalatai szerint a szektor 60-70%-át lefedték, ráadásul gyakran indítottak el átszervezéseket és szakmai fejlesztési programokat a pályázatra való felkészülés során. A magas színvonalú, független bírálati rendszer is azt tükrözi, hogy mi a jók között is a legjobbakat keressük. Így kívánjuk elérni, hogy a megmérettetés a lakossági ügyfeleknek és az intézményeknek egyaránt jelentős előnyökkel járjon." - mondta el Siklósi Máté, a díjat alapító Tetszett Kft. ügyvezetője.
18 A két részből álló pályázat kifejtendő kérdéseket tartalmazó felét biztosítási tapasztalattal rendelkező, de intézményektől független szakértőkből, gazdasági újságírókból, fogyasztóvédelmi szakemberekből álló zsűri pontozza majd. A kérdések elsősorban az ügyfelekkel való kapcsolattartás és a panaszkezelés minőségét mérik, de fontos szerep jut az értékesítők ügyfélbarát oktatásának, az ügyfelek széleskörű tájékoztatásának, a fogyatékkal élők kiszolgálásának és a vállalati társadalmi felelősségvállalásnak is. A második rész értékelése objektív mutatók szerint zajlik, amelyek többek között a szerződésszámra jutó ügyfélpanaszt és a fogyasztóvédelmi bírságokat is mérik. A pályázók és a közvélemény a májusi díjátadón értesülhet arról, hogy melyik biztosító kapja meg idén "Az Év Fogyasztóbarát Biztosítója" címet. Kapcsolódó hírek (profitline.hu, március 10., hétfő) Tripla fűtési díjat kell fizetniük, mert nincs leolvasás A hasonló méretű lakásokban élők havi 5-7 ezer forintjához képest 19 ezer forintos fűtésszámlát kénytelen fizetni egy lakó. Azért, mert évek óta nem olvasták le a költségelosztókat a házban. Tavaly szeptemberben egy szövetkezeti lakásba költözött olvasónk (teljes nevét kérésére nem írhatjuk le, csak annyit, hogy Andinak hívják) az édesanyjával. A lakásban az is szimpatikus volt nekik, hogy a távfűtéshez volt költségelosztó berendezés. Ami például azért is jó, mert a tényleges fogyasztás alapján lehet fizetni a távfűtést is. Azonban kiderült, hogy ebben nagyot tévedtek. A mérők ugyanis hiába vannak felszerelve, mert leolvasás már évek óta nem volt. Ami valljuk be, elég furcsa. Főleg, hogy a költségelosztókat 2009-ben 3 millió forintos vissza nem térítendő pályázati támogatással szereltették be a lakásokba. A pályázati támogatást pedig pont azért kapta a ház, hogy mérni tudják a lakók fogyasztását. És hogy a lakókat így takarékosságra ösztönözzék. Mi történt? Megtudtuk, a lakásszövetkezet előző elnöke 3 éve lemondta a leolvasást, állítólag azzal az indokkal, hogy a lakók nem voltak elégedettek az eredményekkel. A jelenlegi elnök azonban úgy tájékoztatott minket: a lakók 2013 őszéig, amíg Andiék nem reklamáltak, nem is tudtak róla, hogy az előző elnök megszüntette a leolvasási szolgáltatást. Írásos dokumentációt egyébként a mostani elnök nem talált sem a szerződéskötésről, sem a szerződésbontásról. (A korábbi elnök pedig súlyos beteg őt így nem tudtuk megkérdezni.) Szóval 2011-ben a költségosztó cég (hétköznapi fordulattal élve: a leolvasást végző cég) meghatározta az úgynevezett "szorzószámokat". S ezeket a szorzókat a lakásszövetkezet vezetése megadta a Főtávnak. Így azóta is ez alapján számlázott a hőszolgáltató a mit sem sejtő lakóknak. A szorzó ugyanis beragadt, hiszen azóta nem volt leolvasás. Triplája díjat fizetnek Andiék pedig azért fizetnek a 38 négyzetméteres lakásra havi forintot (miközben a többi hasonló méretű lakásban forint a díj), mert az előző lakó szerette a meleget. Vagyis emiatt magas a szorzójuk. Ők meg hiába fűtenek lájtosan, kapják a borsos számlát. A majdnem havi húszezer forintot egyébként már a 20 százalékos rezsicsökkentés után kell érteni (anélkül majdnem 24 ezer forint lenne a fűtés havidíja). De mit lehet ilyenkor tenni? Meddig kell még a magasabb díjat fizetniük? S lehet-e visszamenőleg korrigálni a tényleges fogyasztás alapján a fizetett összegeket? Ennek kiderítéséhez megkerestük a távhőt, és az óraleolvasást végző Gáti Kft. illetékes munkatársát is. Velük a lakásszövetkezet elnöke is felvette már korábban a kapcsolatot, sőt a legutóbbi lakógyűlésre személyesen is elmentek a cégek képviselői, hogy tájékoztassák az érdekelteket a lehetőségekről.
19 Újraindítanák a mérést A lakásszövetkezet elnökétől úgy tudjuk, a ház szeretné újraindítani a mérést, és a lakók tényleges fogyasztás alapján kívánnak fizetni a jövőben. Ehhez azonban az kell, hogy a házban felszerelt összes költségelosztó berendezés üzemképes legyen. A ház közgyűlésének hivatalos döntést kell hoznia arról, hogy visszatérnek a leolvasáshoz, és arról is, hogy havi, vagy évi egyszeri leolvasást szeretnének-e. A lakószövetkezet elnökétől úgy tudjuk, elvileg a többség a havi leolvasást támogatná. A döntés után vagy elkezdik a havi adatszolgáltatást a költségosztók alapján, vagy szerződést kötnek az évi egyszeri utólagos elszámolásra. A FŐTÁV ezt ajánlja: Azoknál az épületeknél, ahol megvalósult a teljeskörű költségosztás, a havi leolvasást javasolja a távhőcég. Ez esetben a lakók hónapról hónapra nyomon tudják követni a fogyasztásukat és szükség esetén beavatkozhatnak: lejjebb tekerhetik a hőfok-szabályozót. A költségosztás és a leolvasás gyakoriságától függetlenül pedig dönthetnek, hogy a havi fogyasztásuk alapján szeretnék fizetni a számlát, vagy választhatják az egyenletes díjfizetést is. A Gáti Kft.-nél a ház ügyeit Vörös Gábor viszi, akitől megtudtuk, ha kapnak rá megbízást, akkor a következő mérési ciklusban (ami akár lehet márciusban is) kimennek, hogy próbamérést végezzenek. Ehhez nem kell bemenniük a lakásokba, mert az órajeleket a ház előtt is tudják fogni. A próbamérésből megtudhatják azt is, hogy mely lakásokban nem üzemképesek a költségelosztó mérők. A nem üzemelőket egyenként meg kell vizsgálniuk, amihez már a lakásokba is be kell jutniuk. Ahol nem rongálták meg a mérőt, ott a 10 éves garancia miatt ingyenes a karbantartás vagy a csere. Ha azonban rongálás történt, akkor a lakónak kell megtérítenie a kárt. (A készülékekben lévő elemekre a gyártó 10 évig tartó üzemet garantál. Ha ez az idő lejárt, a mérőeszközöket cserélni kell. Ez radiátoronként 6 ezer forintos kiadást jelent.) A fűtési költségosztók egyébként egy évig visszamenőleg tárolják havi szinten a mérési adatokat mondta kérdésünkre Vörös Gábor. Vagyis elvileg a mostani fűtési szezonra lehetne korrigálni a számlákat a tényleges fogyasztással. Andiék is ezt szeretnék. Olyan szempontból is szerencséjük lehet, hogy mivel még a fűtési szezon kezdete előtt költöztek, így nincs akadálya, hogy a Főtáv elszámoljon velük. Utólagos korrekció Jó hír, hogy a Főtáv is azt írta megkeresésünkre: elvileg van arra lehetőség, hogy a fűtési idény végén leolvasott költségosztók alapján újraosszák a már kifizetett hődíjakat a képviselet kívánsága szerint. Ehhez április végéig szerződést kell kötnie a háznak a Főtávval a es fűtési idény utólagos elszámolására. Gond lehet azonban, ha nem minden lakásban volt, vagy nem mindenhol működött a költségosztó berendezés. A szerződéskötéshez (utólagos elszámolás) ugyanis az kellene, hogy minden lakás összes eszközéből legyen adat. Ezért a lakásszövetkezet elnökének nyilatkoznia kell majd arról, hogy a költségosztás kialakítása teljeskörű és a berendezések hibátlanul működnek. Amíg ez a feltétel nem valósul meg, addig a ház közössége/ képviselete nem fog tudni szerződést kötni. És a visszamenőleges elszámolás sem lehetséges - tudtuk meg a távhőcégtől. Vagyis minél előbb össze kellene hívni egy közgyűlést, és meg kellene hozni a szükséges döntéseket. Már ha a többi lakó is szeretne utólagos számlakorrekciót. Rezsicsökkentés: víz- és csatornadíj, szemétszállítás Ezeket a költségeket a házban lakók a közös költséggel együtt fizetik. Rezsicsökkentés még nem volt a víz- és csatornadíjnál, illetve a szemétszállításnál, amit szintén kifogásolt olvasónk. A közös képviselőtől megtudtuk, azért nem volt, mert a júliusi rezsicsökkentés óta még nem volt közgyűlés, amit egyébként évente legalább egyszer kell megtartani. A Nemzeti Fogyasztóvédelmi Hatóságnál megerősítették: A közös költséggel együtt fizetett szolgáltatásoknál csak a közgyűlési döntés után lehet a rezsicsökkentést érvényesíteni. Ha pedig a lakóközösség úgy dönt, hogy a közös kasszába kerül a pénz, akkor nincs lakásonkénti visszatérítés. Ez a téma várhatóan a májusi rendes évi közgyűlésen kerül majd napirendre tudtuk meg a lakásszövetkezet elnökétől.
20 (hir24.hu, március 10., hétfő) Védenék a legális piacot Becslések szerint évente milliárd forintot is eloroznak a feketéző utazásszervezők a törvényesen működő irodáktól. A nemzetgazdasági tárca több jogszabály módosításával szigorítaná a piacot. Bár alaposan átalakulni látszik az utazási piac idehaza, még mindig óriási problémát okoznak a legálisan működő mintegy 1200 irodának azok az önjelölt utazásszervezők, akik a gyors haszon reményében vagy csupán a jogszabályi réseket kihasználva toborozzák az olcsó kiruccanásra vágyó turistákat. Ezért hosszú szakmai lobbimunka eredményeként a Nemzetgazdasági Minisztérium két törvény és három kormányrendelet módosításával venné fel a harcot a jogosulatlan utazásszervezés ellen. A Turizmus Panoráma című szaklap információi alapján az új szabályok 2014 második felében lépnek életbe, aminek következtében pedig ellehetetlenülhetnek a piaci becslések szerint évente mintegy milliárd forintot zsebre vágó, feketén működő irodák. A jogszabály-módosítások révén tisztázódik a fekete utazásszervezés fogalma, illetve nőni fog az ellenőrző hatóságok szerepe. Például úgy, hogy próbavásárlás után az eddigi, százezer forintos bírság helyett jóval magasabb összegű büntetést róhatnak ki azokra, akik engedély nélkül szervezik az utakat. Emellett gyarapodnak azok az elektronikus hirdetések és internetes szolgáltatók vizsgálatát szolgáló eszközök, amelyek segítségével lebuktathatók a főként a világhálón terjesztett illegális lehetőségek. A Nemzeti Fogyasztóvédelmi Hatóság a korábbi ellenőrzései során úgy tapasztalta, hogy gyakoriak a nyugdíjasklubok, iskolák, egyesületek által hatósági regisztráció nélkül szervezett utak. Ám az ilyen típusú kirándulásokból jellemzően nem nagyon marad haszna a szervezőknek, ezért ők nem jelentenek túl nagy veszélyt a jogszerűen működő utaztatócégekre. Sokkal inkább azok happolják el a bevételeket az irodák elől, akiknek nincs üzlethelyiségük, illetve hatósági engedélyük, ugyanakkor üzletszerűen, személyes kapcsolataik kihasználásával értékesítik szolgáltatásukat az interneten vagy helyi reklámújságokban. Az ügyeskedők a hagyományos irodáknál százalékkal olcsóbban tudják megszervezni akár a külföldi utakat is, mivel például nem adóznak, és nem kötnek utasbiztosításokat sem. Utóbbi amiatt is veszélyes, mert ha bajba kerül az így útra kelő turista, nincsen lehetősége utólag érvényesíteni fogyasztói jogait. - Az is gyakori, hogy autóbuszos, vállalkozók nemcsak buszt adnak egy külföldi utazáshoz, hanem leszervezik a komplett utazást, majd az utas a szállodában és egyéb szolgáltatóknál fizet közvetlenül, a buszvállalkozó pedig elteszi a szállodától kapott jutalékot - sorolta Molnár Gabriella, a Magyar Utazásszervezők és Utazásközvetítők Szövetségének elnöke. (Magyar Nemzet, március 12., szerda, 13. oldal) Drágának bizonyult a probiotikum reklámja Tisztességtelen kereskedelmi gyakorlatot folytatott a Vitaminkosár Gyógyszer Forgalmazó és Szolgáltató Kft. a Protexin Florea IBS elnevezésű gyógyászati célú tápszer népszerűsítésekor - állapította meg a Gazdasági Versenyhivatal (GVH), ezért 16 millió forint bírságot szabott ki. A vállalkozás január és november között az előírt engedély nélkül tulajdonított gyógyhatást a Protexin Florea IBS-nek - mutatot rá a GVH indoklása -, egyes kommunikációi nem bizonyított állításokat tartalmaztak, valamint azt közölte, hogy ez az egyetlen klinikai vizsgálattal igazolt hatású probiotikum Magyarországon. A GVH megítélése szerint a vállalkozás célja a reklámokkal elsősorban azon fogyasztók figyelmének felkeltése volt, akik betegség megelőzése vagy meglévő betegségük miatt vagy egészségügyi állapotuk javítása érdekében keresik a terápiás

References: Kúria 
 Bíróság 
 bíróság 
 bíróság 
 bíróság 
 bíróság 
 bíróság